पाएं अपने शहर की ताज़ा ख़बरें और फ्री ई-पेपरडाउनलोड करें
जेरोन थाना अंतर्गत ग्राम पंचायत मजल में खाना बनाते समय अचानक सिलेंडर में आग लग गई। आग में मां एवं बेटी बुरी तरह से झुलस गई। ग्राम पंचायत मजल निवासी कल्लू बंशकार की पत्नी कल्पना वंशकार एवं बेटी पूनम वंशकार अपने कच्चे घर में गैस पर खाना बना रही थी।
तभी अचानक गैस रिसने से उसमें आग लग गई। देखते ही देखते आग ने अपना भयानक रूप ले लिया। सिलेंडर में आग लगने से मां-बेटी आग से बुरी तरह झुलस गई। ग्रामीणों की मदद से फायर ब्रिगेड को बुलाया गया। मौके पर पहुंची फायर ब्रिगेड के कर्मचारियों ने आग पर काबू पाया। तब तक घर में रखा गृहस्थी का सामान राख हो गया। मां और बेटी को ग्रामीणों के द्वारा स्वास्थ्य केंद्र में भर्ती कराया गया। जहां उनका इलाज किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn